Návrh
VYHLÁŠKA
Ministerstva pôdohospodárstva Slovenskej republiky
z............. č.
o podrobnostiach k aplikácii čistiarenského kalu a dnových sedimentov 
do poľnohospodárskej pôdy a lesnej pôdy 

Ministerstvo pôdohospodárstva Slovenskej republiky (ďalej len „ministerstvo“) podľa § 11 ods.2 zákona č. .........../2003 Z.z. o aplikácii čistiarenského kalu a dnových sedimentov do pôdy  a o doplnení zákona č. 223/2001 Z. z.o odpadoch a o zmene a doplnení niektorých zákonov v znení neskorších predpisov (ďalej len „zákon“) ustanovuje:

§1
Predmet úpravy
Táto vyhláška upravuje
a)	podrobnosti o obsahu projektu aplikácie čistiarenského kalu a dnových sedimentov do poľnohospodárskej pôdy) a lesnej pôdy (§2 písm.d) zákona) (ďalej len „projekt“), 
b)	postup pri vyhotovovaní potvrdenia o dodávke a aplikácii čistiarenského kalu a dnových sedimentov /§8 písm. e),f) a §9 písm. b) zákona/,

§ 2
Projekt

(1)	Aplikáciu čistiarenského kalu a dnových sedimentov do pôdy je možné
       vykonaťlen na podklade schváleného projektu .

(2) Projekt vypracováva odborne spôsobilá fyzická osoba – podnikateľ, alebo právnická osoba. 

	(3) Projekt sa skladá z dvoch časti, a to  všeobecnej časti a odbornej časti.
	
	(4) Všeobecná časť projektu  obsahuje najmä tieto základné údaje:
a)  názov projektu,
b)  spracovateľ projektu,                                                             - meno, adresa, IČO,
c)	producent čistiarenského kalu a dnových sedimentov,        -  meno, adresa, IČO,
d)	odberateľ čistiarenského kalu a dnových sedimentov,         - meno, adresa, IČO,
e)	užívateľ pôdy,
f)	rozpočtové náklady na realizáciu projektu,
g)	termín aplikácie, s ohľadom na spracovaný osevný postup, 
h)	doklad o spôsobilosti podľa § 7 ods. 4 zákona,
i) súhlas vlastníka pozemku, na ktorom budú čistiarenský kal alebo dnové sedimenty aplikované, keď užívateľ pozemku nie je vlastník a na takéto rozhodovanie nemá oprávnenie v užívateľskej zmluve.

(5) Odborná časť projektu obsahuje základné identifikačné údaje o pôde, na ktorej budú čistiarenský kal alebo dnové sedimenty  aplikované, a to najmä:
a)  výpis z katastra nehnuteľností),
	b)  snímku  z katastra nehnuteľností^2) s vyznačením miesta aplikácie a  s vyznačením
	     ochranných  pásiem, zdrojov povrchovej a podzemnej vody,
c)	vyhodnotenie výsledkov analýz čistiarenského kalu, dnových sedimentov a poľnohospodárskej pôdy alebo lesnej pôdy na obsah  určených rizikových látok,
d)	konkretizáciu,  kto a akým spôsobom vykoná aplikáciu,
e)	množstvo čistiarenského kalu alebo dnových sedimentov, ktoré sa určí na základe výpočtu ich optimálnych hektárových dávok; pri výpočte sa zohľadní požiadavka následne pestovanej plodiny na živiny),
f)	opatrenia na ochranu zdravia pri práci s čistiarenským kalom alebo dnovými sedimentmi.

(6) Obstarávateľ projektu predloží vypracovaný projekt na odborné posúdenie organizáciám poverených ministerstvom, ku ktorým plní zriaďovateľskú funkciu  a to   Výskumnému ústavu vodného hospodárstva v Bratislave, Výskumnému ústavu pôdoznalectva a ochrany pôdy v Bratislave (ďalej len „ústav pôdoznalectva“), keď čistiarenský kal alebo dnové sedimenty budú aplikované do poľnohospodárskej pôdy a Lesníckemu výskumnému ústavu vo Zvolene (ďalej len „lesnícky ústav“) keď  čistiarenský kal alebo dnové sedimenty budú aplikované do lesnej pôdy.

§3
Evidencia projektov

(1) O schválených projektoch zašle schvaľovací orgán (§7 ods. 4) písomný doklad Výskumnému ústavu vodného hospodárstva v Bratislave, ústavu pôdoznalectva keď čistiarenský kal alebo dnové sedimenty boli aplikované do poľnohospodárskej pôdy, lesníckemu ústavu , keď čistiarenský kal alebo dnové sedimenty boli aplikované do lesnej pôdy a Ústrednému kontrolnému a skúšobnému ústavu poľnohospodárskemu v Bratislave (ďalej len „kontrolný ústav“).

(2)	Evidenciu schválených projektov vedú ústav pôdoznalectva , keď čistiarenský kal 
       alebo dnové sedimenty boli aplikované do poľnohospodárskej pôdy a lesníckemu ústavu ,  
       keď čistiarenský kal alebo dnové sedimenty boli aplikované do lesnej pôdy.

§ 4
Podrobnosti  o dodávaní čistiarenského kalu a dnových sedimentov

(1) Producent čistiarenského kalu alebo dnových sedimentov vystaví na základe osobitného schválenia orgánom ochrany poľnohospodárskeho pôdneho fondu alebo súhlasu orgánu štátnej správy lesného hospodárstva (§ 7 zákona) potvrdenie o dodávke a aplikácii čistiarenského kalu alebo dnových sedimentov podľa prílohy zákona č.8 zákona.

(2) Odberateľ potvrdí dodanie zmluvne dohodnutého množstva čistiarenského kalu alebo dnových sedimentov do poľnohospodárskej pôdy^1) alebo lesnej pôdy (§ 2 písm.d) zákona) podľa schváleného projektu v druhej časti potvrdenia o dodávke a aplikácii čistiarenského kalu alebo dnových sedimentov.

(3) Producent čistiarenského kalu alebo dnových sedimentov vyplnené potvrdenie o dodávke a aplikácii čistiarenského kalu alebo dnových sedimentov  postúpi Výskumnému ústavu vodného hospodárstva v Bratislave, ústavu pôdoznalectva keď čistiarenský kal alebo dnové sedimenty boli aplikované do poľnohospodárskej pôdy alebo lesníckemu ústavu, keď čistiarenský kal alebo dnové sedimenty boli aplikované do lesnej pôdy a kontrolnému ústavu.

§ 5
Účinnosť

      		Táto vyhláška nadobúda účinnosť 1. júla 2003.

Odôvodnenie

A.	Všeobecná časť

Z dôvodu zabezpečenia jednotného postupu pri aplikácii čistiarenského kalu a dnových sedimentov do poľnohospodárskej pôdy a lesnej pôdy, vyhláška definuje kritéria pre vypracovanie projektu aplikácie, na podklade ktorého sa môže prakticky vykonať aplikácia čistiarenského kalu a dnových sedimentov do pôdy a podmienky ich dodávania od producenta k odberateľovi. 
Návrh vyhlášky bol vypracovaný na základe splnomocňovacieho ustanovenia  § 11 ods.2 zákona č. ..../2003 Z.z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov

B.	Osobitná časť

K§ 1
Ustanovenie definuje predmet úpravy .

K § 2
Podkladom k aplikácii čistiarenského kalu a dnových sedimentov do pôdy je projekt aplikácie. Ustanovuje sa jeho obsahová náplň. 
Všeobecná časť obsahuje základné údaje o spracovateľovi projektu aplikácie, producentovi a odberateľovi čistiarenského kalu a dnových sedimentov, rozpočtové náklady a termín aplikácie.
V odbornej časti je identifikované miesto a spôsob aplikácie, mapové podklady, výsledky analýz čistiarenského kalu a dnových sedimentov a pôdy kde sa má aplikácia vykonať a časový harmonogram aplikácie a osoba, ktorá vykoná aplikáciu.

K § 3
Ustanovujú sa organizácie, ktoré budú evidovať schválené projekty aplikácie a  povinnosť schvaľovacieho orgánu zasielať písomný doklad kontrolnému ústavu a určeným organizáciám, ktoré budú viesť evidenciu v súlade s § 11 ods.3 písm.e) zákona. 

K § 4
Ustanovuje sa postup dodávania čistiarenského kalu a dnových sedimentov od producenta k odberateľovi na základe potvrdenia o dodávke a aplikácii čistiarenského kalu a dnových sedimentov. Podľa vyplneného a  odberateľom podpísaného potvrdenia o dodávke a aplikácii čistiarenského kalu a dnových sedimentov je možné evidovať množstvo  a kvalitu skutočne dodaného čistiarenského kalu a dnových sedimentov do pôdy.

K § 5
Ustanovuje sa účinnosť vyhlášky.